Rally Dakar

Rally Dakar, tidligere kjent som Rally Paris–Dakar, (engelsk: The Paris Dakar Rally, fransk: Rallye Dakar) er et årlig bil- og motorsykkelløp organisert av Amaury Sport Organisation (ASO). Løpet er åpent for amatører, som vanligvis utgjør rundt 80 % av deltagerne.

På tross av navnet er det et utholdenhetsløp over terreng, ikke et konvensjonelt rally. Terrenget det kjøres over er mye grovere, og kjøretøyene er terrengkjøretøy, ikke modifiserte biler som i rally.

Etappene går over sanddyner, gjørme, gressletter, stein og annet, og hver dagsetappe varierer mellom et par kilometer til flere hundre kilometer.

 Historie og kjørerute 
Løpet gikk første gang i 1978, et år etter Thierry Sabine gikk seg vill i ørkenen og bestemte seg for at det ville være en bra plass for et fast løp. Opprinnelig gikk ruta fra Paris i Frankrike til Dakar i Senegal, avbrutt av en ferjetur over Middelhavet. Politiske og andre forhold har gjort at løypa, inkludert start- og stoppsteder, har variert gjennom årene.

Det siste løpet som faktisk gikk fra Paris til Dakar var i 1994. Dette var også første gang ruta gikk fra Paris til Dakar og tilbake til Paris. På grunn av klager måtte målstreken flyttes fra Avenue des Champs-Élysées til Disneyland Paris. 

 Komplett liste over ruter 
 1979–1980: Fra Paris til Dakar
 1981–1988: Fra Paris gjennom Algerie til Dakar
 1989: Fra Paris gjennom Tunis til Dakar
 1990–1991: Fra Paris gjennom Tripoli til Dakar
 1992: Fra Paris til Cape Town
 1993: Fra Paris til Dakar
 1994: Fra Paris gjennom Dakar tilbake til Paris
 1995–1996: Fra Granada til Dakar
 1997: Fra Dakar gjennom Agadez til Dakar
 1998: Fra Paris gjennom Granada til Dakar
 1999: Fra Granada–Dakar
 2000: Fra Dakar til Kairo, Egypt.
 2002: Fra Arras, nord i Frankrike (160 km fra Paris), gjennom Madrid, Spania til Dakar.
 2005: Fra Barcelona, Spania, til Dakar
 2006–2007: Fra Lisboa, Portugal til Dakar.
 2008: Avlyst.
 2009: Buenos Aires gjennom Chile tilbake til Buenos Aires
 2010: Buenos Aires–Antofagasta–Buenos Aires
 2011: Buenos Aires–Arica–Buenos Aires
 2012: Mar del Plata–Copiapó–Lima
 2013: Lima–Tucumán–Santiago
 2014: Rosario-Salta–Valparaíso
 2015: Buenos Aires–Iquique-Buenos Aires
 2016: Buenos Aires–Salta-Rosario
 2017: Asunción–La Paz–Buenos Aires
 2018: Lima–La Paz–Córdoba
 2019: Lima–Lima
 2020: Jeddah–Riyadh–Qiddiya
 2021: Jeddah–Ha’il
 2022: Ha’il–Jeddah
 2023: Yanbu–Dammam
 2024: Al-'Ula–Yanbu

 2008 
Den 4. januar 2008 avlyste ASO rallyet for 2008, som ville ha blitt det 30. rallyet i rekken. Det ble avlyst på grunn av store uroligheter i Mauritania, og usikkerhet angående sikkerheten til førerne. Rallyet skulle ha pågått fra den 5. til den 20. januar, og vært 9000 km langt.

 Kjøretøy og klasser 
De tre hovedklassene er motorsykkel, bil og lastebil. Mange bilprodusenter bruker løpet for å teste og demonstrere kjøretøyene sine, selv om flesteparten er tungt modifiserte.

Opprinnelig dominerte nyttekjøretøy, for det meste europeiske, som Land Rover, Range Rover, Toyota Land Cruiser, Mercedes-Benz Geländewagen og Pinzgauer.  Andre produsenter stilte med modifiserte gatekjøretøy, som Rolls-Royce, Citroën og Porsche.  Jean-Louis Schlesser bygger buggier spesielt til løpet, og har vunnet med dem flere ganger.  Amerikanske pickuper av Baja-type stiller også opp, men tar sjelden gode plasseringer.

Klassen for lastebiler (T4 «Camions» eller «Lorries») inkluderer Tatra, Kamaz, Hino, MAN, DAF og Mercedes-Benz Unimog.  På 1980-tallet førte sterk rivalisering mellom DAF og Mercedes-Benz til at de stilte med lastebiler med doble motorer og mer enn 1000 hk (750 kW).  Senere har Tatra, Perlini og Kamaz satset.

KTM er for tiden den mestvinnende motorsykkelen.  BMW pleide å lage en Dakar-sykkel, men trakk seg fra konkurransen.  Yamaha er KTMs nærmeste konkurrent.

For tiden er de sterkeste deltagerne i bilklassen Volkswagen, Mitsubishi og Nissan.

 Ulykker 

I 1982 forsvant Mark Thatcher (sønn av Margaret Thatcher), hans kartleser Anne-Charlotte Verney og deres mekaniker i ørkenen i seks dager.  9. januar ble de skilt fra en kolonne med kjøretøyer etter at de måtte stoppe for reparasjoner. Et søk ble satt i gang 12. januar, og en Lockheed Martin C-130 Hercules fant trioen i deres hvite Peugeot 504 rundt 50 km på avveie.

I 1986 døde organisator Thierry Sabine i en helikopterulykke.

I 1988 krasjet fabrikklagets DAF-lastebil og føreren omkom. DAF trakk seg fra løpet. Denne lastebilen hadde høyere topphastighet enn den tidens deltagende biler.

10. januar 2005 omkom den spanske motorsyklisten José Manuel Pérez-Aicart etter en uke på et spansk sykehus. Han hadde krasjet uken før på 7. etappe. Den italienske motorsykkelføreren Fabrizio Meoni, som tidligere hadde vært vinner to ganger, døde 11. januar samme år. Han var den 11. motorsyklisten og 45. deltager som hadde omkommet til da i løpets historie, og den andre på to dager det året. 13. januar ble en fem år gammel senegalesisk jente påkjørt av en støttebil og drept.

I 2024 krasjet den spanske motorsykkelføreren Carles Falcon (45) stykt og død på sykehuset en uke senere.

 Vinnere 

ÅrBilMotorsykkelRuteFørerKartleserKonstruktørFørerKonstruktør2024Al-'Ula–Yanbu2023 Nasser Al-Attiyahl Mathieu BaumelToyota Kevin BenavidesKTMYanbu–Dammam2022 Nasser Al-Attiyahl Mathieu BaumelToyota Sam SunderlandKTMHa’il–Jeddah2021 Stéphane Peterhansel Édouard BoulangerMini John Cooper Kevin BenavidesHondaJeddah–Ha’il2020 Carlos Sainz Lucas CruzMini John Cooper Rickey BrabecHondaJeddah–Riyadh–Qiddiya2019 Nasser Al-Attiyahl Mathieu BaumelToyota Toby PriceKTMLima–Lima2018 Carlos Sainz Lucas CruzPeugeot Matthias WalknerKTMLima–La Paz–Córdoba2017 Stéphane Peterhansel Édouard BoulangerPeugeot Sam SunderlandKTMAsunción–La Paz–Buenos Aires2016 Stéphane Peterhansel Édouard BoulangerPeugeot Toby PriceKTMBuenos Aires–Salta-Rosario2015 Nasser Al-Attiyahl Mathieu BaumelMini (BMW) Marc ComaKTMBuenos Aires–Iquique-Buenos Aires2014 Nani Roma Michel PérinMini (BMW) Marc ComaKTMRosario-Salta–Valparaíso2013 Stéphane Peterhansel Édouard BoulangerMini (BMW) Cyril DespresKTMLima–Tucumán–Santiago2012 Stéphane Peterhansel Édouard BoulangerMini (BMW) Cyril DespresKTMMar del Plata–Copiapó–Lima2011 Nasser Al-Attiyahl Timo GottschalktVolkswagen Touareg Marc ComaKTMBuenos Aires–Arica–Buenos Aires2010 Carlos Sainzl Lucas CruztVolkswagen Touareg Cyril DespresKTMBuenos Aires–Antofagasta–Buenos Aires2009 Giniel de Villiers Dirk von ZitzewitztVolkswagen Touareg Marc ComaKTMBuenos Aires–Valparaíso–Buenos Aires2008 Rally Dakar 2008 (det 30. rallyet) ble avlyst på grunn av store uroligheter i Mauritania2007 Stephane Peterhansel Jean-Paul CottretMitsubishi Cyril DespresKTMLisboa - Dakar2006 Luc Alphand Gilles PicardMitsubishi Marc ComaKTMLisboa - Dakar2005 Stephane Peterhansel Jean-Paul CottretMitsubishi Cyril DespresKTMBarcelona - Dakar2004 Stephane Peterhansel Jean-Paul CottretMitsubishi Nani RomaKTMClermont-Ferrand - Dakar2003 Hiroshi Masuoka Andrea SchulzMitsubishi Richard SainctKTMMarseille - Sharm el-Sheikh2002 Hiroshi Masuoka Pascal MaimonMitsubishi Fabrizio MeoniKTMArras - Madrid - Dakar2001 Jutta Kleinschmidtt Andrea SchulzMitsubishi Fabrizio MeoniKTMParis - Dakar2000 Jean-Louis Schlesser Henri MagneRenault Richard SainctBMWParis - Dakar - Kairo1999 Jean-Louis Schlesser Philippe MonnetRenault Richard SainctBMWGranada - Dakar1998 Jean-Pierre Fontenay Gilles PicardMitsubishi Stephane PeterhanselYamahaParis - Granada - Dakar1997 Kenjiro Shinozuka Henri MagneMitsubishi Stephane PeterhanselYamahaDakar - Agadez - Dakar1996 Pierre Lartigue Michel PerinCitroën Eddy OrioliYamahaGranada - Dakar1995 Pierre Lartigue Michel PerinCitroën Stephane PeterhanselYamahaGranada - Dakar1994 Pierre Lartigue Michel PerinCitroën Eddy OrioliCagivaParis - Dakar - Paris1993 Bruno Saby Dominique SeriyesMitsubishi Stephane PeterhanselYamahaParis - Dakar1992 Hubert Auriol Philippe MonnetMitsubishi Stephane PeterhanselYamahaParis - Surt (Sirte) - Cape Town1991 Ari Vatanen Bruno BerglundCitroën Stephane PeterhanselYamahaParis - Tripoli - Dakar1990 Ari Vatanen Bruno BerglundPeugeot Eddy OrioliCagivaParis - Tripoli - Dakar1989 Ari Vatanen Bruno BerglundPeugeot Gilles LalayHondaParis - Tunisia - Dakar1988 Juha Kankkunen Juha PiironenPeugeot Edi OrioliHondaParis - Algerie - Dakar1987 Ari Vatanen Bernard GirouxPeugeot Cyril NeveuHondaParis - Algerie - Dakar1986 René Metge Dominique LemoynePorsche Cyril NeveuHondaParis - Algerie - Dakar1985 Patrick Zaniroli Jean Da SilvaMitsubishi Gaston RahierBMWParis - Algerie - Dakar1984 René Metge Dominique LemoynePorsche Gaston RahierBMWParis - Algerie - Dakar1983 Jacky Ickx Claude BrasseurMercedes Hubert AuriolBMWParis - Algerie - Dakar1982 Claude Marreau Bernard MarreauRenault Cyril NeveuHondaParis - Algerie - Dakar1981 René Metge Bernard GirouxLand Rover Hubert AuriolBMWParis - Dakar1980 Freddy Kottulinsky Gerd LöffelmannVolkswagen Cyril NeveuYamahaParis - Dakar1979 Alain Génestier Joseph TerbiautLand Rover Cyril NeveuYamahaParis - Dakar

 Kritikk 
Løpet har blitt kritisert opp gjennom årene. Blant annet sier franske Mouvement Critique du Sport at løpet er «en støtende demonstrasjon av vestlig luksus som fornærmer det fattige afrikanske kontinentet». 1. februar 1988 skrev Newsweek i en artikkel at kritikk, blant annet fra miljøvernere, dominerte omtalen av løpet mer enn det sportslige innholdet. Kritikere hevdet blant annet at sponsormidlene utgjorde like store summer som utviklingshjelpen til landene løpet gikk gjennom, blant annet Mauritania.

Løpets tilhengere argumenterer med at deltagerne, turistene og pressen legger igjen mye penger i landene løpet går gjennom, og tiltrekker seg oppmerksomhet som gavner turistbransjen senere.

 Lignende løp 
Det har blitt arrangert flere lignende løp, men med mye lavere budsjetter. To eksempler er Plymouth-Dakar Challenge, som begrenser deltagelsen til biler som koster 100 britiske pund eller mindre, og Budapest-Bamako, organisert av ungarske eventyrere.

 Referanser 

 Eksterne lenker 



Kategori:Repeterende arrangementer etablert i 1979